wickkiey/tamil-wikipedia-markdown huggingface dataset:
# பார்வதி அருண்


**பார்வதி அருண்** (*Parvathy Arun*) என்பவர் **நித்தி அருண்** என்ற இவரது மேடைப் பெயரால் அறியப்படுபவர் மலையாளம், தமிழ், தெலுங்கு மற்றும் கன்னட படங்களில் பணிபுரியும் ஒரு இந்திய நடிகை ஆவார்.  

## தொழில்
இவர் கேரளாவின் திருவனந்தபுரத்தில் அருண் மற்றும் மஞ்சு ஆகியோருக்கு மகனாகப் பிறந்தார். இவர் பள்ளிப்படிப்பை சாந்திநிகேதன் பள்ளியில் பயின்றார். *செம்பராத்திப்பூ* (2017) மூலம் இணையான பெண் கதாநாயகியாக இவர் திரைப்படத்தில் அறிமுகமானார். இவர் தனது இரண்டாவது படமான *என்னாலும் சரத்* படத்தில் கதாநாயகியாக நடித்தார்.(2018) *கீதா* (2019) மூலம் தனது கன்னட அறிமுகத்தில் மூன்று முக்கியமான பெண் கதாபாத்திரங்களில் ஒன்றாக நடித்தார். பின்னர் இவர் தெலுங்கில் அறிமுகமான *மௌனமே இஷ்டம்* படத்தில் கதாநாயகியாக நடித்தார். *களிகூட்டுகார்* மற்றும் *இருப்பதியோனாம் நோட்டாண்டு* ஆகிய படங்களில் முக்கிய கதாபாத்திரத்தின் மூலம் மலையாளத்திற்குத் திரும்பினார். தமிழில் *வெற்றிக்கு* ஜோடியாக *மெமரிஸ்* படத்தில் கதாநாயகியாக அறிமுகமாக உள்ளார். இவரது இன்னொரு வெளிவராத படம் கன்னட படமான *லங்காசுரா*.  

## திரைப்படவியல்
| 2017 | *செம்பரத்திப்பூ* | நீனா ஜேக்கப் | மலையாளம் | மலையாள அறிமுகம் |
| --- | --- | --- | --- | --- |
| 2018 | *என்னாலும் சரத்.* *.* *?* | எலிசபெத் |  |  |
| 2019 | *கீதா* | கீதாஞ்சலி | கன்னடம் | கன்னட அறிமுகம் |
| *மௌனமே இஷ்டம்* | தெலுங்கு | தெலுங்கு அறிமுகம் |  |  |
| *கலிக்கூட்டுகார்* | அஞ்சலி | மலையாளம் |  |  |
| *இருப்பதியோன்னாம் நோட்டாண்டு* | மெரின் |  |  |  |
| 2020 | *சேராதுகள்* | ட்ரீசா | பிரிவு : சாமூஹ்ய பாதம் |  |
| 2022 | *காரி* | மீனா | தமிழ் | தமிழ் அறிமுகம் |
| மெமரிசு | தமிழ் |  |  |  |
| இலங்காசூரா | கன்னடம் | } |  |  |
# தீபா சாரி

| <div> மும்பை, இந்தியா</div> |
| --- |
**தீபா சாரி** (*Deepa Chari*) என்பவர் இந்திய நடிகை மற்றும் நீச்சலுடை வடிவழகர் கோலிவுட்டில் பணிபுரியும் நடிகை ஆவார்.  

## பின்னணி
சாரி இந்தியாவின் மும்பையில் பிறந்தார். இவர் சிறு வயதிலேயே வடிவழகர் தொழில் செய்யத் தொடங்கினார். மும்பையில் மிகவும் விரும்பப்படும் பிகினி வடிவழகர்களில் ஒருவரானார்.  

## தொழில்
வணிக முத்திரை அங்கீகரிப்பது முதல் பிகினி அணிந்த நாட்காட்டி வடிவழகர் என எண்ணற்ற வடிவழகி பணிகளைச் சாரி பெற்றுள்ளார். சாரி மனிஷ் மல்ஹோத்ரா, விக்ரம் பட்னிஸ், ஹேமந்த் திரிவேதி மற்றும் கிருஷ்ணா மேத்தா போன்ற வடிவமைப்பாளர்களுடன் பல்வேறு கண்காட்சி நிகழ்ச்சிகளையும் நிகழ்த்தியுள்ளார்.  

சாரி, பல்வேறு தரவரிசையில் முதலிடம் வகிக்கும் இசைத் தொகுப்புகளிலும் தோன்றினார். புகழ்பெற்ற இயக்குநர்கள் மற்றும் புகழ்பெற்ற தயாரிப்பு நிறுவனங்களுடன் பணியாற்றினார். வினய் சப்ரு மற்றும் ராதிகா ராவ் இயக்கிய மறுதயாரிப்பான "காந்த லகா" மற்றும் அனுபவ சின்ஹா தயாரிப்பில் "சயான் தில் மே ஆனா ரே" ஆகியவை இவரது மிகவும் பிரபலமான படைப்புகளில் சில.  

தற்போதைய இந்தியப் பொழுதுபோக்கு காட்சியில் மிகவும் திறமையான நடனக் கலைஞர்களில் சாரியும் ஒருவர். மேலும் அனுபவ் சின்ஹாவின் *கபூதர்* என்ற இந்தி படத்திலும் சாரி, நடித்துள்ளார். *கபூதர்* திரைப்படம் ஆசிய மற்றும் அரபு திரைப்பட 10வது ஓசியன்ஸ்-சினிஃபன் விழாவில் திரையிடப்பட்டு பார்வையாளர்களால் மிகவும் பாராட்டப்பட்டது. சாரி 2009ஆம் ஆண்டு *பாலம்* திரைப்படத்தில் முன்னணி பாத்திரத்தில் நடித்தார். திரைக்கு வரவிருக்கும் திரைப்படமான *KA-99-B-333* இல் முக்கிய பாத்திரத்தில் நடித்துள்ளார்.  

## தொழில் சாதனைகள்

- வெற்றி, கிளாட்ராகா வடிவழகிப் போட்டி 2004.
- ”சிறந்த உடலமைப்பு”. வெற்றியாளர், உலகப் போட்டியின் சிறந்த வடிவழகி 2003-2004.
- துருக்கியில் நடைபெற்ற "உலகின் சிறந்த புன்னகை" வெற்றி.
- வெற்றியாளர், *மிஸ் டூரிசம் ஆஃப் வேர்ல்ட்* 2004-2005.
- 2004-2005 "ஆண்டின் சிறந்த புன்னகை" வெற்றி, மலேசியா
- 

## திரைப்படவியல்
இந்த படத்தொகுப்பு தீபா சாரியின் அதிகாரப்பூர்வ இணையதளத்தை அடிப்படையாகக் கொண்டது.  
| 2010 | *பாலம்* |  |
| --- | --- | --- |
| 2008 | *கேஏ-99 பி-333* | } |
# அர்ச்சனா


**அர்ச்சனா** (*Archana*) என்பவர் கன்னடம், தெலுங்கு, தமிழ் மற்றும் இந்தி படங்களில் பணியாற்றிய இந்திய நடிகை ஆவார். *ஈ ஹ்ருதய நினககி* (1996), *ஏ* (1998), *பூல் அவுர் ஆக்* (1999) மற்றும் *யஜமானா* (2000) போன்ற திரைப்படங்களில் இவர் நடித்ததற்காக அறியப்பட்டவர்.  

## தொழில்
அர்ச்சனா மராத்தி பேசும் குடும்பத்தில் பிறந்தவர். 1996ஆம் ஆண்டு கன்னடத் திரைப்படமான ஆதித்யாவில் சிவ ராஜ்குமாருக்கு ஜோடியாக அறிமுகமானார். இவர் 1999-ல் *பூல் அவுர் ஆக்* உட்பட பல திரைப்படங்களில் நடித்தார். இதில் இவர் மிதுன் சக்ரவர்த்தியுடன் ஜோடியாக நடித்தார். நடிகையாக அர்ச்சனா 40க்கும் மேற்பட்ட படங்களில் நடித்துள்ளார்.  

## தேர்ந்தெடுக்கப்பட்ட திரைப்படவியல்
அர்ச்சனாவின் திரைப்படங்கள்:  
| 1996 | *ஆதித்யா* | சாரதா | கன்னடம் |
| --- | --- | --- | --- |
| 1997 | *ஈ ஹ்ருதய நினககி* | கன்னடம் |  |
| 1998 | *மேகா பாண்டு மேகா* | கன்னடம் |  |
| 1998 | *மாரி கண்ணு ஹோரி மைகே* | சௌந்தர்யா | கன்னடம் |
| 1998 | *ஏ* | கன்னடம் |  |
| 1999 | *பூல் அவுர் ஆக்* | ஜெயந்தி | ஹிந்தி |
| 2000 | *யஜமான* | கன்னடம் |  |
| 2000 | *மாவ மாவ மதுவே மாடோ* | கன்னடம் |  |
| 2000 | *போலி பாவ* | கன்னடம் |  |
| 2001 | *நீலாம்பரி* | கன்னடம் |  |
| 2002 | *யாரிகே பெட டுடு* | கன்னடம் |  |
| 2007 | *தமாஷேகாகி* | கன்னடம் |  |
| 2016 | *சிபிஐ சத்யா* | கன்னடம் | } |
# ஆர்த்தி மெகரா

**ஆர்த்தி மெகரா** (*Arti Mehra*) என்பவர் 2007 முதல் 2009 வரை தில்லி மாநகராட்சியின் நகரத்தந்தையாக இருந்தவர் ஆவார். இவருக்குப் பதிலாக இப்பதவியில் பிருத்வி ராஜ் ஸ்வானி நியமிக்கப்பட்டார். இவர் பாரதிய ஜனதா கட்சியின் தெற்கு தில்லியில் கௌசு காசு பகுதியின் பிரதிநிதி ஆவார். இவர் இந்தியாவின் பஞ்சாப் மாநிலத்தில் உள்ள நங்கலில் பிறந்தார். ஆர்த்தி மெகரா தில்லி மிராண்டா அவுசில் பட்டம் பெற்றார். அமெரிக்காவில் சந்தைப் படிப்பு படித்திருந்தார். இவர் முன்பு எம். சி. டியின் சுகாதார குழுவின் தலைவராக பணியாற்றினார்.  

2013 தில்லி சட்டமன்றத் தேர்தலில், மெகரா ஆம் ஆத்மி கட்சியின் சோம்நாத் பார்தியிடம் கிட்டத்தட்ட 8,000 வாக்குகள் வித்தியாசத்தில் தோல்வியடைந்தார். காலநிலை மாற்றம் தொடர்பாக ஐக்கிய நாடுகள் சபையில் இந்தியா சார்பாகவும் ஆர்த்தி மெகரா பங்கேற்றுள்ளார்.
# ரீத்து மேனன்


**ரீத்து மேனன்** (*Ritu Menon*) என்பவர் இந்தியப் பெண்ணியவாதி, எழுத்தாளர் மற்றும் வெளியீட்டாளர் ஆவார்.  

## தொழில்
1984ஆம் ஆண்டில், மேனன் தனது நீண்டகால ஒத்துழைப்பாரான ஊர்வசி புட்டாலியாவுடன் இணைந்து *காளி பார் வுமன்* என்ற இந்தியாவின் முதல் பிரத்தியேகமான பெண்ணிய பதிப்பகத்தை நிறுவினார். 2003ஆம் ஆண்டில், மேனனுக்கும் புட்டாலியாவுக்கும் இடையேயான தனிப்பட்ட கருத்து வேறுபாடுகளால் வணிக ரீதியாக நம்பகத்தன்மை இல்லாததால் *காளி பார் வுமன்* பதிப்பகம் மூடப்பட்டது. இதன்பிறகு, மேனன் சுதந்திரமாகப் *பெண்கள் அன்லிமிடெட்* என்ற மற்றொரு பெண்ணிய பதிப்பகத்தை நிறுவினார்.  

மேனன் செய்தித்தாள் கட்டுரைகள் மற்றும் திறந்த தொகுப்புகளைச் செய்தித்தாள்களில் எழுதியுள்ளார். இவரது கருத்துக்கள் பெண்களுக்கு எதிரான வன்முறை, பெண்கள் மீதான மதம் மற்றும் சமூகம் பாலினப் பாகுபாடு ஆகியவை குறித்த வலுவான பெண்ணிய மற்றும் இடதுசாரி கண்ணோட்டத்தில் உள்ளது.  

ஜூம் அழைப்பின் மூலம், இவர் *அட்ரஸ் புக்: கோவிட் காலத்தில் ஒரு பப்ளிஷிங் மெமோயர்* பற்றிப் பேசினார். இது தொற்றுநோய்களின் போது ஒரு புத்தகத்தை வெளியிடுவதற்கான வெளிப்படையான திட்டம் இல்லாமல் இவர் எழுதியது. "நான் என்ன செய்கிறேன் என்பதை நினைவில் வைத்துக் கொள்வது, சிந்திப்பது, படிப்பது மற்றும் கவலைப்படுவது போன்ற ஒரு வடிவமாக இது மாறியது" என்று மேனன் கூறுகிறார் (13 சூலை 2021).  

## வெளியீடுகள்

- தி அன்ஃபினிஷ்டு பிசினஸ், அவுட்லுக், மே 2001
- முஸ்லீம் பெண்களின் சிஏஏ எதிர்ப்புப் போராட்டங்கள், நீங்கள் எங்கு, எப்படி, ஏன், இந்தியன் எக்ஸ்பிரஸ், பிப்ரவரி 2020
- எல்லைகள் மற்றும் எல்லைகள்: இந்தியாவின் பிரிவினையில் பெண்கள்
- சமத்துவமற்ற குடிமக்கள்: இந்தியாவில் முஸ்லீம் பெண்களின் ஆய்வு
- மதுரா முதல் மனோரமா வரை: இந்தியாவில் பெண்களுக்கு எதிரான வன்முறையை எதிர்ப்பது
- முகவரி புத்தகம்: கோவிட் காலத்தில் ஒரு வெளியீட்டு நினைவுக் குறிப்பு

## விருது
2000-2001-ல் மேனன் இலக்கியத்திற்கான ராஜா ராவ் விருதின் பன்னாட்டு ஆலோசனைக் குழுவில் பணியாற்றினார். 2011ஆம் ஆண்டில், மேனன் மற்றும் புட்டாலியா ஆகியோருக்கு இந்திய அரசு இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருதினை வழங்கியது.
# லூசி தூமையன்


**லூசி தோமையன்** ( *Lucy Thoumaian *) அல்லது **ரோசியர் தெ விஸ்மே** (1890-1940) ஆர்மீனியாவைச் சேர்ந்த பெண்கள் உரிமைகள் ஆர்வலரும், அமைதி ஆர்வலரும் ஆவார். ஆர்மீனியாவிலிருந்து வெளியேற்றப்பட்ட அவர், அனாதையான ஆர்மேனியர்களுக்காக சிக்வெல்லில் ஒரு பள்ளியை உருவாக்க உதவினார். 1915 இல் டென் ஹாக்கில் நடந்த சர்வதேச பெண்கள் மாநாட்டில் பெண்கள் கலந்துகொள்வதற்கு முன்பு அமைதிக்கான அறிக்கையை வெளியிட்டார். பின்னர், உலக நாடுகள் சங்கத்தில் பணியாற்றத் தொடங்கினார்.  

## வாழ்க்கை
தூமையன் சுவிட்சர்லாந்தில் **ரோசியர் த விஸ்மே** என்ற பெயரில் பிறந்தார்.  
- கனடா, 4. ரோசிகா சுவிம்மர் - ஹங்கேரி, 5. அனிடா ஆக்ஸ்பர்க் - ஜெர்மனி, 6. ஜேன் ஆடம்ஸ் - அமெரிக்கா, 7. யூஜெனி ஹேமர், 8. அலெட்டா ஜேக்கப்ஸ் - நெதர்லாந்து, 9. கிறிஸ்டல் மேக்மில்லன் - யுகே, 10. ரோசா ஜெனோனி - இத்தாலி, 11. அன்னா கிளெமன் - ஸ்வீடன், 12. தோரா தகார்ட் - டென்மார்க், 13. லூயிஸ் கெய்ல்ஹாவ் - நார்வே]]  
இவரும் இவரது கணவர் ரெவரெண்ட் பேராசிரியர் கராபெட் தூமையனும் ஆர்மீனியாவிலிருந்து வெளியேற்றப்பட்டனர். இவர்கள் பிரிட்டனுக்கு நாடுகடத்தப்பட்டனர். அங்கு, 1906 இல் ஆர்மேனியர்களுக்காக சிக்வெல்லில் உள்ள ஓக்ரஸ்ட்டில் ஒரு அனாதை இல்லம் மற்றும் பள்ளியை ஏற்பாடு செய்தனர்  

1914 ஆம் ஆண்டில், அமைதிக்கான ஒரு அறிக்கையை வெளியிட்டார். போருக்கு காரணமான தகராறு தீர்க்கப்படும் வரை பெண்கள் வாராந்திர சந்திப்புகளை நடத்த வேண்டும் என்று அவர் முன்மொழிந்தார்.  

1915 இல், தூமையன் டென் ஹாக் நகருக்குச் சென்றார். அங்கு நடந்த மாநாட்டில் ஆர்மீனியாவைப் பிரதிநிதித்துவப்படுத்தினார். 1915 ஆம் ஆண்டு ஏப்ரல் 24 ஆம் நாள் ஆர்மீனிய இனப்படுகொலை ஆரம்பமாகியது. இவர் 25 ஏப்ரல் 1915 அன்று மாநாட்டிற்கு வந்தார். இந்நாளில் ஆர்மீனியக் கல்விமான்கள் மற்றும் சமூகத் தலைவர்கள் 250 பேரை ஒட்டோமான் இராணுவத்தினர் இஸ்தான்புல் நகரில் கைது செய்தனர். அதன் பின்னர் இராணுவத்தினர் ஆர்மீனியப் பொதுமக்களை அவர்களின் இருப்பிடங்களில் இருந்து வெளியேற்றி பல நூறு மைல்களுக்கு அப்பால் உள்ள பாலைநிலத்துக்கு (தற்போதைய சிரியா) நடைப்பயணமாக அழைத்துச் சென்றனர். அவர்களுக்கு உணவோ, நீரோ வழங்கப்படவில்லை. வயது, மற்றும் பாலின வேறுபாடின்றிப் பலர் படுகொலை செய்யப்பட்டனர். பெரும்பான்மையான ஆர்மீனியர்கள் புலம்பெயர்ந்து பல நாடுகளில் வசிப்பது இப்படுகொலைகளில் இருந்து தப்பியவர்களே. .  

மாநாட்டிற்குப் பிறகு, நவம்பர் வரை நெதர்லாந்தில் தங்கியிருந்தார். போர் முடிவடைந்த பின்னர், உலக நாடுகள் சங்கத்தில் பணியாற்றத் தொடங்கினார். ஆர்மீனியாவில் இனப்படுகொலையால் பாதிக்கப்பட்டவர்களுக்கான நீதிக்காக தொடர்ந்து பணியாற்றினார்.  

## இறப்பு
தூமையன் 1940 இல் அமெரிக்காவில் இறந்தார்
# பச்சாத் சட்டமன்றத் தொகுதி


**பச்சாத் சட்டமன்றத் தொகுதி** (*Pachhad Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சிர்மௌர் மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 55 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | யஷ்வந்த் சிங் பர்மார் | இந்திய தேசிய காங்கிரஸ் |
| ஜீவ்னு |  |  |
| 1967 | ஜாலம் சிங் |  |
| 1972 |  |  |
| 1977 | ஸ்ரீ ராம் ஜக்மி | ஜனதா கட்சி |
| 1982 | கங்கு ராம் முசாஃபிர் | சுயேச்சை |
| 1985 | இந்திய தேசிய காங்கிரஸ் |  |
| 1990 |  |  |
| 1993 |  |  |
| 1998 |  |  |
| 2003 |  |  |
| 2007 |  |  |
| 2012 | சுரேஷ் குமார் காஷ்யப் | பாரதிய ஜனதா கட்சி |
| 2017 |  |  |
| 2019 | } |  |
**குறிப்பு**
# ரியா பாம்னியாள்

| <div> இந்தியா</div> |
| --- |
**ரியா பாம்னியாள்**, இந்தி, கன்னடம் மற்றும் தமிழ் படங்களில் நடித்துவரும் ஒரு இந்திய நடிகையாவார். 2009 ஆம் ஆண்டு முதன்முதலாக திரைப்படங்களில் அறிமுகமானார்.தமிழ் திரைப்படமான, *குளிர் 100°* என்பதே இவரது முதல் படமாகும். முன்னதாக எம்டிவி தொலைக்காட்சியில் நடத்தப்பட்ட யதார்த்த நிகழ்ச்சியான ***ஸ்ப்ளிட்ஸ்வில்லா***வின் மூன்றாவது பகுப்பில் பட்டத்தை வென்றுள்ளார், 2011 ஆம் ஆண்டில், ரியாவுக்கு **லவ் கா தி எண்ட்** என்ற இந்தி படத்தில் நடித்து அங்கேயும் அறிமுகம் ஆகியுள்ளார்.  

பல மொழிகளிலும் திரைப்படங்கள் மற்றும் தொலைக்காட்சி தொடர்களில் நடித்து வரும் ரியா அக்டோபர் 28, 1987 இல் பிறந்துள்ளார். வித்தியாசமான வேடங்களிலோ, பிராந்திய மொழிப் படங்களிலோ நடிப்பதில் எந்த தடையும் இல்லை என்று கூறியுள்ள இவர், தற்போது விளம்பரத்துறையில் கவனம் செலுத்தி வருகிறார்.  

## திரைப்படவியல்
| 2009 | *குளிர் 100°* | தான்யா | தமிழ் |  |
| --- | --- | --- | --- | --- |
| 2011 | *லவ் கா தி எண்ட்* | நடாஷா ஓபராய் | ஹிந்தி |  |
| 2023 | நம்ம கல்யாணி | படப்பிடிப்பில் உள்ளது | கன்னடம் | } |

## தொலைக்காட்சி

- *ஸ்ப்ளிட்ஸ்வில்லா* (2009 - 2010)
- *யே ஹை ஆஷிகி* (2013 - 2016)
-
# அஞ்சலி நாயர் (1995 இல் பிறந்த நடிகை)


**அஞ்சலி நாயர்**, இந்தியாவின், கேரள மாநிலத்தை பூர்விகமாகக் கொண்ட, தமிழ்த் திரைப்படங்களில் நடித்து வரும் ஒரு இந்திய நடிகை ஆவார்.*நெடுநல்வாடை* (2019) என்ற தமிழ்த் திரைப்படத்தில் அறிமுகமானதைத் தொடர்ந்து, *டாணாக்காரன்* (2022) மற்றும் *எண்ணித்துணிக* (2022) உள்ளிட்ட குறிப்பிடக்கூடிய தமிழ் படங்களில் நடித்துள்ளார்.  

## தொழில்
அஞ்சலி, தமிழில் 2019-ம் ஆண்டு வெளியான *நெடுநல்வாடை* என்கிற திரைப்படம் மூலம் திரையுலகிற்கு அறிமுகமானார், இப்படத்தில் இயல்பான கிராமத்து பெண் கதாபாத்திரத்தில் நடித்து ரசிகர்களிடமும் திரைவிமர்சகர்களிடமும் நேர்மறையான பாராட்டுகளைப் பெற்றுள்ளார், *தி இந்து* பத்திரிகையில் ஒரு விமர்சகர் இவரின் நடிப்பை என்று பாராட்டியுள்ளார். மேலும், *தி நியூ இந்தியன் எக்ஸ்பிரஸின்* ஒரு விமர்சகர், "அறிமுக நடிகை அஞ்சலி நாயர் இந்தப் படத்தை தாங்கி பிடித்துள்ளார்." என்று குறிப்பிட்டார், அதே நேரத்தில் *டைம்ஸ் ஆஃப் இந்தியா* , "அஞ்சலியின் கண்ணியமான நடிப்பால் இப்படம் ஆதரிக்கப்பட்டுள்ளது" என்று தனது விமரிசனத்தில் குறிப்பிட்டுள்ளது.  

2022 ம் ஆண்டில் , அஞ்சலி மூன்று தமிழ் படங்களில் நடித்துள்ளார்.  

- நடிகர் விக்ரம் பிரபுவிற்கு இணையான கதாநாயகியாக டாணாக்காரன் படத்தில் நடித்துள்ளார். இந்தப்படம் 2022 ஏப்ரல் 8 அன்று டிஸ்னி+ ஹாட்ஸ்டாரில் நேரடியாக வெளியிடப்பட்டது. படத்தில் அஞ்சலியின் நடிப்பு விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றுள்ளது.
- **எண்ணித்துணிக** - 4 ஆகத்து 2022 அன்று திரையரங்குகளில் வெளியிடப்பட்ட இந்த விறுவிறுப்பான திரைப்படத்தில் முக்கியக் கதாபாத்திரத்தில் நடித்துள்ளார்.
- **காலங்கள் அவள் வசந்தம்** - 28 அக்டோபர் 2022 அன்று திரையரங்குகளில்  வெளியிடப்பட்ட இந்த காதல் கதையை களமாகக் கொண்ட திரைப்படத்தில் முன்னணி கதாநாயகியாக நடித்துள்ளார்.

இவருக்கு முன்னதாகவே மலையாள பின்னணியைக் கொண்ட அஞ்சலி நாயர் என்ற பெயரில் இன்னொரு நடிகையும் இருப்பதால், இவரது பெயரை மாற்ற சொன்னதற்கு கடுமையாக எதிர்ப்பு தெரிவித்துள்ள இவர், அதற்கு மறுத்தும் விட்டது குறிப்பிடத்தக்கது.  

## திரைப்படவியல்

; திரைப்படங்கள்  

| 2019 | *நெடுநல்வாடை* | அமுதா |
| --- | --- | --- |
| 2022 | *தனக்காரன்* | ஈஸ்வரி |
| *எண்ணித்துணிக* | ஜெனிபர் |  |
| *காலங்களில் அவள் வசந்தம்* | ராதே | } |
# மகேஷி ராமசாமி


**மகேஷி என். ராமசாமி**, இலங்கையைப் பூர்விகமாகக் கொண்ட பிரித்தானிய மருத்துவரும், விரிவுரையாளருமாவார். இவர் தற்போது ஆக்ஸ்போர்டு தடுப்பூசி குழுவில் தலைமை புலனாய்வாளர்களில் ஒருவராக பணியாற்றி வருகிறார்.  

## வரலாறு
இலங்கையைச் சார்ந்த தமிழரும், அவுஸ்திரேலிய கல்வியாளரும் அறிவியலாளருமான, ரஞ்சன் ராமசாமி மற்றும் சிங்கள இனத்தைச் சார்ந்த சமரநாயக் என்ற மந்திரி ராமசாமி இவரது பெற்றோர் ஆவர். இருவருமே புகழ்பெற்ற விஞ்ஞானிகள் ஆவர்.  

## தொழில்
மருத்துவக் கல்வியை இங்கிலாந்தில் உள்ள கேம்பிரிட்ஜ், கிறிஸ்ட் கல்லூரியில் முடித்துள்ள மகேஷி  லண்டன், ஆக்ஸ்போர்டில் தொற்று நோய்கள் மற்றும் பொது உள் மருத்துவத்தில் பயிற்சி பெற்றுள்ளார். மேலும் ஆக்ஸ்போர்டில் உள்ள வாதாம் கல்லூரியில் முனைவர் பட்டமும் பெற்றுள்ளார்.  

இவர் தற்போது ஆக்ஸ்போர்டு பல்கலைக்கழகத்தின் NHS அறக்கட்டளையில் ஆலோசக மருத்துவராகவும், ஆக்ஸ்போர்டு பல்கலைக்கழகத்தின் மாக்டலன் கல்லூரியில் மூத்த கௌரவ மருத்துவ விரிவுரையாளராகவும் பணியாற்றிவருகிறார்.  

வளர்ச்சி நிலையில் உள்ள கோவிட் தடுப்பூசியின் மருத்துவ நடைமுறை குறித்து பிரபல மருத்துவ இதழான *தி லான்செட்* வெளியிட்ட கட்டுரை ஒன்றில் இவரின் பங்களிப்பைக் குறிப்பிடப்பட்டு அங்கீகரித்துள்ளது.
# அழுத்தச் சமைக்கலம் வெடிகுண்டு



**அழுத்தச் சமைக்கலம் வெடிகுண்டு** (*pressure cooker bomb*) என்பது ஒரு அழுத்தச் சமைக்கலனில் வெடி பொருட்களை நிரப்பி, அதனை மின்கம்பிகளை மின்கலங்களுடன் இணைப்பதன் மூலம் மேம்படுத்தப்பட்ட மேம்படுத்தப்பட்ட வெடிக்கும் சாதனம் (IED) உருவாக்கப்படுகிறது.  

பிரஷர் குக்கர் குண்டுகள் 21ஆம் நூற்றாண்டு முதல் பயங்கரவாதிகளால் பல தாக்குதல்களுக்கு பயன்படுத்தப்பட்டுள்ளது. அவற்றில் 2006 மும்பை ரயில் குண்டுவெடிப்புகள், 2013 பாஸ்டன் மாரத்தான் குண்டுவெடிப்புக்கள் மற்றும் மான்செஸ்டர் குண்டுவெடிப்பு 2017, 19 நவம்பர் 2022 அன்று மங்களூருவில் வெடித்த பிரஷர் குக்கர் வெடிகுண்டுகளும்அடங்கும்.  

## விளக்கம்
நகரத்தின் டைம்ஸ் சதுக்கத்தில் நிறுத்தியிருந்த வாகனத்தில் வைத்திருந்த பிரஷர் குக்கர் வெடிகுண்டின் நிலையைக் காட்டும் நீதித்துறை வரைபடம்]]  

பிரஷர் குக்கர் குண்டுகளை உருவாக்குவது ஒப்பீட்டளவில் எளிதானது. தேவையான பெரும்பாலான வேதிப் பொருட்களை எளிதில் பெறலாம். மின்னணு கடிகாரம், அலைபேசி, அலாரம் கடிகாரம் போன்ற எளிய மின்னணு சாதனங்களைப் பயன்படுத்தி வெடிகுண்டைத் தூண்டலாம். மேம்படுத்தப்பட்ட வெடிக்கும் சாதனம் வெடிப்பின் சக்தி பிரஷர் குக்கரின் அளவு மற்றும் பயன்படுத்தப்படும் வெடிப்பொருட்களின் அளவு மற்றும் வகையைப் பொறுத்தது.  

ஒரு குழாய் வெடிகுண்டைப் போலவே, பிரஷர் குக்கரால் வழங்கப்படும் கட்டுப்பாடு என்பது பிரஷர் குக்கர் வெடிக்கும் வரை வெடிப்பிலிருந்து வரும் ஆற்றல் கட்டுப்படுத்தப்படுகிறது. இது குறைந்த வெடிமருந்துகளைப் பயன்படுத்தி ஒப்பீட்டளவில் பெரிய வெடிப்பை உருவாக்குகிறது.
# ரிமா சுல்தானா ரிமு

**ரிமா சுல்தானா ரிமு** (Rima Sultana Rimu) ( பெங்காலி : রিমা সুলতানা রিমু; பிறப்பு c. 2002) ஒரு வங்காளதேச பெண்கள் உரிமை ஆர்வலர் மற்றும் கோக்ஸ் பஜாரில் உள்ள பாலின-பதிலளிப்பு மனிதாபிமான நடவடிக்கைக்காக வாதிடுபவராக அறியப்படுகிறார். இவர், 2020க்கான பிபிசியின் 100 பெண்களில் ஒருவராக பெயரிடப்பட்டார்.  

## தனிப்பட்ட வாழ்க்கை
ரிமு 2002 இல் வங்காளதேசத்தின் சிட்டகாங் பிரிவில் உள்ள ராமுவில் ஒரு விவசாய குடும்பத்தில் பிறந்தார்.  

## செயல்பாடு
2018 ஆம் ஆண்டில், ரிமு அமைதிக்கான இளம் பெண்கள் தலைவர்களில் இணைந்தார், இது உள்ளூர் அரசு சாரா அமைப்பான ஜாகோ நரி உன்னயன் சங்ஸ்டா (JNUS) உடன் இணைந்து நிறுவப்பட்டது. மேலும், இந்த அமைப்பு ஐ.நா. பெண்களால் ஆதரிக்கப்பட்டது. இந்த அமைப்பில் இணைந்து, இவர் முதலில் காக்ஸ் பஜாரில் உள்ள ரோஹிங்கியா அகதிகள் முகாம்களுக்குச் சென்றார், அதே நேரத்தில் இந்த அமைப்பின் எழுத்தறிவு மற்றும் எண்ணியல் முயற்சியில் பங்கேற்றார். 12 வயதிற்குட்பட்ட 50% ரோஹிங்கியா குழந்தைகள் முறையான கல்வியைப் பெறவில்லை என்பதைக் கண்டறிந்தார். மேலும், பலுகாலி முகாமில் வசிக்கும் ரோஹிங்கியா குழந்தைகளுக்கு வழங்குவதற்கான முறையான இலக்கிய மற்றும் எண்ணியல் பயிற்சி வகுப்புகளை இவர் உருவாக்க உதவினார். ரிமு வானொலி ஒலிபரப்புகள் மற்றும் நாடகங்களைப் பயன்படுத்தி இந்தப் பிரச்சினைகளைப் பற்றிய விழிப்புணர்வைப் பரப்பினார்.  

ரிமு வங்காளதேச பிரதமர் ஷேக் ஹசீனாவை தனது உத்வேகமாக குறிப்பிட்டுள்ளார்.  

## அங்கீகாரம்
2020 இல், ரிமு பிபிசியின் 100 பெண்களில் ஒருவராக பெயரிடப்பட்டார்; ரினா அக்தருடன் அந்த ஆண்டு அங்கீகரிக்கப்பட்ட இரண்டு பங்களாதேஷ் பெண்களில் ஒருவராக இருக்கிறார்.
# பசாங் லாமு ஷெர்பா


**பசாங் லாமு ஷெர்பா (Pasang Lhamu Sherpa)** ( ஷெர்பா :, ; டிசம்பர் 10, 1961 &#x2013; ஏப்ரல் 22, 1993) எவரெஸ்ட் சிகரத்தில் ஏறிய முதல் நேபாள பெண்மணி ஆவார்.  

மலையேறும் குடும்பத்தில் பிறந்த இவர் தனது பதின்ம வயதிலிருந்தே மலையேற்றத்தில் ஈடுபட்டார். இவர் வெற்றிகரமாக மவுண்ட் பிளாங்க், மவுண்ட் சோ ஓயு, மவுண்ட் யாலாபிக், பிசாங் ஹிமால் மற்றும் பலவற்றை ஏறினார். இவர் இதற்கு முன் மூன்று முறை எவரெஸ்ட் சிகரத்தை ஏற முயன்றார், ஆனால் ஏப்ரல் 22, 1993 அன்று தென்கிழக்கு ரிட்ஜ் பாதை வழியாக சவுத் கோல் மூலம் உச்சியை அடையும் முயற்சியில் இவர் வெற்றிபெறவில்லை.  

ஏப்ரல் 22, 1993 காலை பிரகாசமாகவும் தெளிவாகவும் இருந்தது, பசாங் 8,848 மீ உயரத்தை அடையும் வரை அப்படியே இருந்தது. ஐந்து ஷெர்பாக்கள், சோனம் ஷெரிங் ஷெர்பா, லக்பா நோர்பு ஷெர்பா, பெம்பா டோர்ஜே ஷெர்பா மற்றும் தாவா தாஷி ஷெர்பா ஆகியோரைக் கொண்ட சிகரம். இதற்கிடையில், அணியின் உறுப்பினரும், ஐந்து முறை எவரெஸ்ட் சிகரத்தை எட்டிய வீரருமான சோனம் ஷெரிங் ஷெர்பா, தெற்கு உச்சியை எட்டும் போது, கடுமையாக நோய்வாய்ப்பட்டார், பசாங் லாமு உதவி செய்ய முயற்சித்த போதிலும், அவரால் நோயிலிருந்து தப்பிக்க முடியவில்லை. பசாங், எவரெஸ்ட் உச்சியிலிருந்து கீழே இறங்கும் போது, மலைகளில் அடிக்கடி நடப்பது போல் வானிலை திடீரென மோசமாகி, தெற்கு உச்சியில் தன் உயிரையே இழக்க நேரிட்டது. வியதஸ் விட்கௌஸ்கஸ் என்பவர், இவரது உடலை மலையிலிருந்து கீழே நகர்த்த உதவினார்.  

இதற்கு முன்பாக, வேறு எந்த நேபாளப் பெண்ணும் சாதிக்காததைச் சாதித்ததற்காக, பசாங் லாமு, மரணத்திற்குப் பின் இவரது நாடு மற்றும் உலகெங்கிலும் உள்ள மலையேறுபவர்களால் பல்வேறு வழிகளில் கௌரவிக்கப்பட்டார். நேபாள மன்னரால் "நேபாள தாரா (நட்சத்திரம்)" அலங்கரிக்கப்பட்ட முதல் பெண்மணி என்று கௌரவிக்கப்பட்டார். நேஷனல் யூத் ஃபவுண்டேஷன் 1993-94 யூத் எக்ஸலன்ஸ் விருதை இவருக்கு வழங்கியது. அதேபோன்று, இவரது சாதனையை நினைவுகூரும் வகையில், பசாங் லாமுவின் முழு உருவச் சிலை பௌத்த, சூசேபதியில் நிறுவப்பட்டது. இவர் பெயரில் ஒரு தபால் தலை வெளியிடப்பட்டது; நேபாள அரசாங்கம் மஹாலங்கூர் மலைத்தொடரில் உள்ள ஜசாம்பா ஹிமால் (7,315 மீ) பசாங் லாமு சிகரம் என மறுபெயரிட்டது; விவசாய அமைச்சகம் கோதுமையின் சிறப்பு வகைக்கு பசாங் லாமு கோதுமை என்று பெயரிட்டது; கிழக்கு நேபாளத்தில் உள்ள ஜாப்பா மாவட்டத்தின் துலாபரியில் பசாங் லாமு நினைவு மண்டபம் நிறுவப்பட்டது; மேலும் 117 கிமீ திரிசூலி-டன்சே சாலைக்கு பசாங் லாமு நெடுஞ்சாலை என்று பெயரிடப்பட்டது.
# 2023 மகளிர் பிரீமியர் லீக்

**2023 மகளிர் பிரீமியர் லீக்** (2023 Women's Premier League (cricket)) (விளம்பர காரணங்களுக்காக டாட்டா குழுமம் பிரீமியர் லீக் எனவும் அழைக்கப்படுகிறது) என்பது இந்தியத் துடுப்பாட்டக் கட்டுப்பாடு வாரியத்தினால் ஒருங்கிணைக்கப்படும் மகளிருக்கான இருபது20 போட்டியின் துவக்கப் பருவம் ஆகும். ஐந்து அணிகள் பங்கேற்கும் இந்தப் போட்டி மார்ச் 4 ,2023 முதல் மார்ச் 26 வரை நடைபெறுகிறது  

## போட்டி முறை
தொடரில் பங்கேற்றுள்ள 5 அணிகளும் மற்ற அணிகளுடன் இரண்டு முறை மோத வேண்டும். இவற்றின் முடிவில் புள்ளி பட்டியலில் முதலிடத்தில் உள்ள அணி நேரடியாக இறுதி போட்டிக்கு தகுதி பெரும். இரண்டாம் மற்றும் மூன்றாம் இடம் பிடிக்கும் அணிகளுக்கு இடையே தனியாக ஒரு போட்டி நடைபெறும். அதில் வெற்றி பெரும் அணி இறுதி போட்டிக்கு முன்னேறும்.  

## இடங்கள்
மும்பையில் உள்ள பிராபோர்ன் அரங்கம், நவி மும்பையில் உள்ள டி. ஒய். பாட்டீல் அரங்கத்திலும் போட்டிகள் நடைபெற்று வருகின்றன.  

## அணிகள்
| * மெக் லானிங் ( தலைவர் )
* ஜெமிமா ரோட்ரிக்ஸ்
* சபாலி வர்மா
* ராதா யாதவ்
* ஷிகா பாண்டே
* மரிசேன் காப்
* டைட்டாஸ் சது
* ஆலிஸ் கேப்ஸி
* தாரா நோரிஸ்
* லாரா ஹாரிஸ்
* ஜாசியா அக்தர்
* மின்னு மணி
* தனியா பாட்டியா ( இலக்குக் கவனிப்பாளர் )
* ஜெஸ் ஜோனாசென்
* சினேகா தீப்தி
* பூனம் யாதவ்
* அபர்ணா மோண்டல்
* அருந்ததி ரெட்டி | * ஸ்நேஹ ராணா (தலைவர்)
* 
பெத் மூனி (தலைவர்)

* ஆஷ்லி கார்ட்னர்
* சோஃபியா டங்க்லி
* அனபெல் சதர்லண்ட்
* ஹர்லீன் தியோல்
* கிம் கார்த்
* சப்பினேனி மேகனா
* ஜார்ஜியா வேர்ஹாம்
* மான்சி ஜோஷி
* தயாளன் ஹேமலதா
* தனுஜா கன்வர்
* மோனிகா பட்டேல்
* சுஷ்மா வர்மா
* ஹர்லி காலா
* அஸ்வனி குமாரி
* பருணிகா சிசோடியா
* ஷப்னம் ஷகில்
* லாரா வுல்வார்ட் | * ஹர்மன்ப்ரீத் கவுர் ( தலைவர் )
* நாட் ஸ்கிவர்-புரண்ட்
* அமெலியா கெர்
* பூஜா வஸ்திரகர்
* யாசுதிகா பாட்டியா
* ஹீதர் கிரஹாம்
* இஸ்ஸி வோங்
* அமன்ஜோத் கவுர்
* தாரா குஜ்ஜர்
* சைகா இஷாக்
* ஹேலி மேத்யூஸ்
* சோலி ட்ரையான்
* உமைரா காசி
* பிரியங்கா பாலா
* சோனம் யாதவ்
* சிந்தாமணி கலிதா
* நீலம் பிஷ்ட் | * சுமிருதி மந்தனா ( தலைவர் )
* சோஃபி டெவின்
* எலிஸ் பெர்ரி
* ரேணுகா சிங்
* ரிச்சா கோஷ் ( இலக்குக் கவனிப்பாளர் )
* எரின் பர்ன்ஸ்
* திஷா கசட்
* இந்திராணி ராய்
* சிரேயங்கா பாட்டீல்
* கனிகா அஹுஜா
* ஆஷா ஷோபனா
* ஹெதர் நைட்
* டேன் வான் நீக்கெர்க்
* பிரீத்தி போஸ்
* பூனம் கெம்னார்
* கோமல் சன்சாத்
* மேகன் சட்
* சஹானா பவார் | * அலிசா ஹீலி ( தலைவர், இ க )
* சோஃபி எக்லெஸ்டோன்
* தீப்தி சர்மா (து த )
* தஹ்லியா மெக்ராத்
* சப்னிம் இஸ்மாயில்
* அஞ்சலி சர்வாணி
* ராஜேஸ்வரி கயாகுவாத்
* பார்சவி சோப்ரா
* சுவேதா செஹ்ராவத்
* எஸ்.யஷஸ்ரீ
* கிரண் நவ்கிரே
* கிரேஸ் ஹாரிஸ்
* தேவிகா வைத்யா
* லாரன் பெல்
* லட்சுமி யாதவ்
* சிம்ரன் ஷேக் | } |
| --- | --- | --- | --- | --- | --- |

## நுழைவுச் சீட்டு
முதல் பருவப் போட்டிகளுக்கான நுழைவுச் சீட்டுகள் பெண்களுக்கு இலவசம்.  

## புள்ளிகள் அட்டவணை

பிசிசிஐ போட்டிக்கான கால அட்டவணையினை பிப்ரவரி 14, 2023 இல் வெளியிட்டது  

---

---

---

---

---

---

---

---

---

---

---

---

---

---

---

---

---

---

---
# பர்வீனா அஹங்கர்



**பர்வீனா அஹங்கர் (Parveena Ahanger)** ஜம்மு மற்றும் காஷ்மீரின் ஸ்ரீநகரில் பிறந்தார். இவர், ஜம்மு மற்றும் காஷ்மீரில் காணாமல் போனவர்களின் பெற்றோர் சங்கத்தின் நிறுவனர் மற்றும் தலைவர் ஆவார்.  

2017 ஆம் ஆண்டு மனித உரிமைகளுக்கான ராஃப்டோ பரிசை இவர் "கட்டாயமாக காணாமல் போதல்களுக்கு எதிரான போராட்டங்களுக்காக" வென்றார். மேலும், ஜம்மு மற்றும் காஷ்மீரில் வன்முறையால் பாதிக்கப்பட்டவர்களுக்கு நீதி கோரியதற்காக வென்றார். 2019 ஆம் ஆண்டிற்கான உலகெங்கிலும் உள்ள 100 ஊக்கமளிக்கும் மற்றும் செல்வாக்கு மிக்க பிபிசி 100 பெண்களின் பட்டியலில் ஒருவராக இவர் பெயரிடப்பட்டார்  

பர்வீனாவை 'காஷ்மீரின் இரும்புப் பெண்மணி' என்று குறிப்பிடுகிறார்கள். காஷ்மீரிகளின் வலி மற்றும் துயரங்கள் குறித்து இந்திய ஊடகங்களின் வஞ்சக அணுகுமுறையின் காரணமாக இவரால் நிராகரிக்கப்பட்ட இந்திய ஊடக நிறுவனமான சிஎனென்-ஐபிஎன் ஆல் விருதுக்கு பரிந்துரைக்கப்பட்டார்.  

## காணாமல் போனவர்களின் பெற்றோர் சங்கம்
பர்வீனா, 1994 ஆம் ஆண்டு "காணாமல் போனவர்களின் பெற்றோர் சங்கம்" என்கிற அமைப்பை பலவந்தமாக காணாமல் ஆக்கப்பட்டதால் காணாமல் போனவர்களின் குடும்ப உறுப்பினர்களை ஆதரிப்பதற்கும் அணிதிரட்டுவதற்கும், காஷ்மீரில் 8-10,000 தன்னிச்சையான காணாமல் போன வழக்குகளை விசாரிக்க இந்திய அரசாங்கத்திற்கு அழுத்தம் கொடுப்பதற்கும் தொடங்கினார். இந்த அமைப்பு தன்னிச்சையாக காணாமல் போனவர்களுக்கு எதிரான ஆசிய கூட்டமைப்பின் ஒரு பகுதியாகும்.  

காணாமல் போனவர்களின் பெற்றோர் சங்கத்தின் இணை நிறுவனரும் தலைவருமான பர்வீனா அஹங்கர், பிலிப்பைன்ஸ் (2000), தாய்லாந்து (2003), இந்தோனேசியா (2005), சியாங் மாய் (2006), ஜெனிவா (2008), கம்போடியா (2009) மற்றும் லண்டன் (2014). போன்ற நகரங்களில் இந்த அமைப்பின் காரணத்தைப் பிரதிநிதித்துவப்படுத்தியுள்ளார்.  

## வெஸ்ட்மின்ஸ்டர் பல்கலைக்கழகத்தில் விரிவுரை
பர்வீனாஅஹங்கர் 2014 இல் லண்டனின் வெஸ்ட்மின்ஸ்டர் பல்கலைக்கழகத்தில் பேசினார் அவரது உரையிலிருந்து ஒரு மேற்கோள்:
# மோனிகா சின்னகொட்லா


இந்தியாவின் ஆந்திராவை பூர்விகமாகக் கொண்டவரும் சென்னையில் பிறந்தவருமான இவர், தமிழ் திரையுலகில் வளர்ந்து வரும் இளம் நடிகையாவார். 2014 ம் ஆண்டு வெளியான தமிழ் திரைப்படமான*ஜீவா*வில் அறிமுகமான இவர், அதைத் தொடர்ந்து பகடி ஆட்டம்(2017)*, ஜிவி* (2019) மற்றும் பேச்சுலர் (2021) உள்ளிட்ட திரைப்படங்களில் நடித்துள்ளார்.  

## திரைப்பட வாழ்க்கை
முதன்முதலாக இயக்குநர் சுசீந்திரனால் அடையாளம் காணப்பட்டு, அவர் இயக்கியகிரிக்கெட் பற்றிய திரைப்படமான *ஜீவா* (2014) திரைப்படத்தில் ஸ்ரீ திவ்யாவின் சகோதரியாக துணை வேடத்தில் தனது திரையுலக தடத்தை ஆரம்பித்த மோனிகா,அதன் பின்னர் பகடி ஆட்டம் (2017) திரைப்படத்தில் முதன்மை கதாநாயகியாக நடித்துள்ளார். *நெஞ்சில் துணிவிருந்தால்* (2017) பட நிகழ்ச்சியை தொகுத்து வழங்கியதன் மூலம் பரவலாக எல்லாராலும் கவனிக்கப்பட்ட இவர் மீண்டும் இயக்குநர் சுசீந்திரனுடன் இணைந்து அவரது *ஜீனியஸ்* (2018) திரைப்படத்தில் முக்கிய பாத்திரத்தில் தோன்றியுள்ளார்.  

2019 ம் ஆண்டில், வி. ஜே. கோபிநாத் இயக்கிய *ஜிவி* மற்றும் சுசீந்திரனின் உதவியாளர் மகாசிவன் இயக்கிய *தோழர் வெங்கடேசன்*, ஆகிய இரண்டு படங்களில் நடித்துள்ளார், இப்படங்களில் சிறப்பாக நடித்துள்ளதாக தமிழ் திரையுலகில் பாராட்டையும் பெற்றுள்ளார்.  

## திரைப்படவியல்

; திரைப்படங்கள்  

| 2014 | *ஜீவா* | ஜென்னியின் சகோதரி |
| --- | --- | --- |
| 2017 | *பகடி ஆட்டம்* | கௌசல்யா |
| 2018 | *மேதை* | பிரிசில்லா |
| 2019 | *ஜிவி* | ஆனந்தி |
| *தோழர் வெங்கடேசன்* | கமலி |  |
| 2020 | *தொட்டு விடும் தூரம்* |  |
| *நேரம் முடிந்தது* |  |  |
| 2021 | *பேச்சுலர்* | ரூஹி |
| 2022 | *ஜிவி 2* | ஆனந்தி |
| *கல்லூரி சாலை* | கிரண் |  |
| 2023 | *தாதா* |  |
| *நண்பன் ஒருவன் வந்த பிறகு* | படப்பிடிப்பு | } |

; தொலைக்காட்சி  

| 2019 | *போலீஸ் டைரி 2.0* | ஜீ5 | } |
| --- | --- | --- | --- |
# ஹீரோஷினி கோமலி


**ஹிரோஷினி கோமலி**, தெலுங்கானா மாநிலத்தின் கம்மத்தை சேர்ந்தவரும், தெலுங்கு மற்றும் தமிழ்த் திரைப்படங்களில் நடித்துவரும் இளம் நடிகையாவார். போலிக்குரல் கலைஞரான இவர், தொலைக்காட்சி தொகுப்பாளராக தனது திரை வாழ்க்கையைத் தொடங்கியுள்ளார். மேலும் *என்டிஆர்: கதைநாயகுடு* (2019) மற்றும் *காலங்களில் அவள் வசந்தம்* (2022) போன்ற குறிப்பிடத்தகுந்த படங்களில் நடித்துள்ளார்..  

## திரைத்துறை வரலாறு
மாயவித்தைக்காரரான வசந்த் ராமடுகுவுக்கும், விஜயலட்சுமி என்பவருக்கும், கம்மத்தில் 1997 ம் ஆண்டு ஏப்ரல் மாதம் பிறந்தவரான ஹீரோஷினி, இவரது பதினான்காம் வயதிலேயே டிவி9 தெலுங்கு தொலைக்காட்சிக்காக தயாரிக்கப்பட்ட *நவ்வுலதா* என்ற நகைச்சுவை நிகழ்ச்சிக்கு தொலைக்காட்சி தொகுப்பாளராக   தனது திரையுலக பாதையைத் தொடங்கியுள்ளார். அவர் தனது சகோதரி தேவர்ஷினியுடன் பிரபலமான தெலுங்குத் திரைப்பட பிரபலங்களின் போலிக்குரல்களில் பல்வேறு நிகழ்ச்சிகளில் பேசி, பங்கேற்பாளர்களை இவர் வசப்படுத்தியுள்ளார்,  மேலும் இவ்விருவரும் தெலுங்கு பொழுதுபோக்கு துறையில் "கோமலி சகோதரிகள்" என்று பரவலாக அறியப்பட்டுள்ளனர். ஹீரோஷினி தனது பள்ளிக் கல்வியை தனது சொந்த ஊரான கம்மத்தில் முடித்துள்ளார். மேலும்  தெலங்கானாவின் கம்மத்தில் உள்ள செயின்ட் மேரிஸ் கல்லூரியில் பத்திரிகை மற்றும் மக்கள் தொடர்பு பிரிவில் இளங்கலை பட்டமும் பெற்றுள்ளார். ஹீரோஷினி முதன்முதலாக, *அ ஆ* (2016) என்ற தெலுங்குத் திரைப்படத்தில் முக்கிய கதாபாத்திரத்தின் சகோதரியாக ஒரு சிறிய வேடத்தில் நடித்துள்ளார். *சங்கராபரணம்* (2015) என்ற படத்தின் இசை வெளியீட்டு விழாவில் தொகுப்பாளராக இவரின் திறமையைக் கண்ட இயக்குநர் திரிவிக்ரம் ஸ்ரீனிவாஸ் இப்படத்தில் இவருக்கு அந்த கதாபாத்திரத்தைக் கொடுத்துள்ளார். 2019 ம் ஆண்டில், தெலுங்கு திரையுலகில் பிரபலமான என். டி. ராமராவ் ன் வாழ்க்கை வரலாற்றுப் படங்களான, க்ரிஷ் ஜகர்லமுடியின் ***என்.டி.ஆர்:மகாநாயக்குடு*** மற்றும் ***என்.டி.ஆர்:கத்தநாயக்குடு*** இரண்டிலுமே இவர், என். டி. ராமரா<nowiki/>வின் மகளான கண்டமனேனி உமா மகேஸ்வரியாக நடித்துள்ளது குறிப்பிடத்தக்கது.  

ஹீரோஷினி கதாநாயகியாக முதன்முதலில், புதுமுகம் ரோஷனுடன் தமிழ்த் திரைப்படமான *உற்றான்* (2020) என்ற அதிரடித் திரைப்படத்தில் நடித்துள்ளார், அதற்கு முன்பதாக காதல் நகைச்சுவையான *காலங்களில் அவள் வசந்தம்* (2022) என்ற படத்திலும் ஒரு முக்கிய வேடத்தை ஏற்று நடித்துள்ளார்.  

## திரைப்படவியல்
| 2016 | *ஏ ஆ* | நந்துவின் தங்கை | தெலுங்கு |  |
| --- | --- | --- | --- | --- |
| 2019 | *என்டிஆர்: கத்தநாயகுடு* | கண்டமனேனி உமா மகேஸ்வரி | தெலுங்கு |  |
| *என்டிஆர்: மகாநாயக்குடு* | தெலுங்கு |  |  |  |
| 2020 | *உற்றான்* | தமிழ் |  |  |
| 2022 | *காலங்களில் அவள் வசந்தம்* | அனுராதா | தமிழ் | } |
# ஜுப்பல்-கோட்காய் சட்டமன்றத் தொகுதி



**ஜுப்பல்-கோட்காய் சட்டமன்றத் தொகுதி** (*Jubbal-Kotkhai Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சிம்லா மாவட்டத்தில் உள்ளது. சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 65 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | பாலா நந்த் | இந்திய தேசிய காங்கிரஸ் |
| 1967 | ராம் லால் |  |
| 1972 |  |  |
| 1977 |  |  |
| 1982 |  |  |
| 1985 | வீரபத்ர சிங் |  |
| 1990 | ராம் லால் | ஜனதா தளம் |
| 1993 | இந்திய தேசிய காங்கிரஸ் |  |
| 1998 |  |  |
| 2003 | ரோகித் தாக்கூர் |  |
| 2007 | நரிந்தர் பிரக்தா | பாரதிய ஜனதா கட்சி |
| 2012 | ரோகித் தாக்கூர் | இந்திய தேசிய காங்கிரஸ் |
| 2017 | நரிந்தர் பிரக்தா | பாரதிய ஜனதா கட்சி |
| 2021 | ரோகித் தாக்கூர் | இந்திய தேசிய காங்கிரஸ் |
| 2022 | } |  |
**குறிப்பு**
# சூசன் ஜார்ஜ்


**சூசன் ஜார்ஜ்**, இந்தியாவின், கேரள மாநிலத்தைச் சேர்ந்த தமிழ் நடிகையாவார், 2007 ம் ஆண்டு முதல் பல்வேறு தமிழ்த் திரைப்படங்கள் மற்றும் தொலைக்காட்சி தொடர்களில் நடித்து வரும் இவர், மைனா திரைப்படத்தின் மூலம் வெகுஜன மக்களால் பரவலாக அறியப்பட்டு "மைனா சூசன்" என்று அழைக்கப்படுகிறார்.  

## தொழில்

### தொலைக்காட்சி
ஜெயா தொலைக்காட்சியில் வி.ஜே.யாக காலை மலர் நிகழ்ச்சிக்காக தொகுத்து வழங்கிய *தகவல் டாட் காம்* என்ற நிகழ்ச்சியே சூசனது முதல் திரை நிகழ்ச்சியாகும். இவரது முதலாவது தொலைக்காட்சித் தொடர் *காக்கி* என்பதாகும், *தென்றல்* தொலைக்காட்சித் தொடரில் ஆட்டோ ஓட்டுநர் கதாபாத்திரம் முதல்*ஆபீஸ்* தொலைக்காட்சித் தொடரில் ஐடி திட்ட மேலாளர் வரை வரையிலான பல்வேறு கதாபாத்திரங்களில் நடித்துள்ள இவர், ஸ்டார் விஜய்யின் சமையல் யதார்த்த நிகழ்ச்சியான *கிச்சன் சூப்பர்ஸ்டாரில்* நான்காவது இடத்தைப் பிடித்துள்ளார். *60 நொடி, நீங்கள் தயாரா?* என்ற நிகழ்ச்சியிலும் பங்குகொண்டு அதன் இறுதிப் போட்டியாளராகவும் இருந்துள்ளார்,  

## குறிப்பிடத்தக்க கதாபாத்திரங்கள்

### திரைப்படங்கள்
| 2008 | *அரசங்கம்* | காப்பீட்டு விற்பனை முகவர் |  |
| --- | --- | --- | --- |
| 2010 | *மைனா* | சுதா பாஸ்கர் (ஜெயிலரின் மனைவி) |  |
| *அர்ஜுனன் காதலி* | வெளிவராத திரைப்படம் |  |  |
| 2011 | *நர்த்தகி* | திருநங்கையின் தாய் |  |
| 2013 | *ரா ரா* | புஷ்பா |  |
| *தேசிங்கு ராஜா* |  |  |  |
| *பேச்சியக்கா மருமகன்* |  |  |  |
| 2014 | *தேவதாஸ் ஸ்டைல் மார்சடு* | தெலுங்கு படம் |  |
| *நண்பேண்டா* | ரம்யாவின் விடுதி தோழி |  |  |
| 2018 | *தோத்ரா* | பவுன்ராஜின் மனைவி |  |
| *ராட்சசன்* | ஏசிபி லட்சுமி |  |  |
| 2019 | *ராக்ஷசுடு* | ஏசிபி லட்சுமி | தெலுங்கு படம் |
| *ஜாக்பாட்* | சிறை கண்காணிப்பாளர் |  |  |
| 2021 | *ஆனந்தம் விளையாடும் வீடு* | முத்துப்பாண்டியின் மனைவி வைரம் |  |

### தொலைக்காட்சி
| 2009 | சுழியம் | விஜய் தொலைக்காட்சி |  |
| --- | --- | --- | --- |
| 2009–2010 | ரோஜா கூட்டம் | விஜய் தொலைக்காட்சி |  |
| 2009–2013 | தென்றல் | கல்யாணி | சன் டி.வி |
| 2011-2012 | அத்திப்பூக்கள் | மேரி "கனகம்" | சன் டி.வி |
| 2012-2013 | தியாகம் | சுகந்தி | சன் டி.வி |
| 2012-2013 | சரவணன் மீனாட்சி | மல்லிகா "மேகி" | விஜய் தொலைக்காட்சி |
| 2013 | 60 நொடி! நீங்கள் தயாரா? | தன்னை | விஜய் தொலைக்காட்சி |
| 2013-2014 | அலுவலகம் | சூசன் | விஜய் தொலைக்காட்சி |
| 2015–2016 | 7am Uyir | வேந்தர் டி.வி |  |
| 2015–2016 | ஆண்டாள் அழகர் / பகல் நிலவு | மலர்விழி | விஜய் தொலைக்காட்சி |
| 2016–2018 | சரவணன் மீனாட்சி | ராதிகா | விஜய் தொலைக்காட்சி |
| 2016-2017 | காக்கா காக்கா | ராஜ் டி.வி |  |
# மன்பிரீத் அக்தர்



**மன்ப்ரீத் அக்தர்** (*Manpreet Akhtar*)(1965 - 18 சனவரி 2016) என்பவர் இந்தியாவின் பஞ்சாபி நாட்டுப்புற பாடகர் மற்றும் தில்ஷாத் அக்தரின் சகோதரி ஆவார். இவர் பஞ்சாபி மொழி நாட்டுப்புற பாடகராகவும் இருந்தார். குச் குச் ஹோதா ஹை *(1998)* இலிருந்து *"துஜே யாத் நா மேரி ஆயி"* பாடலுக்காக இவர் மிகவும் நினைவுகூரப்படுகிறார்.
# பாவனா கவுடா


**பாவனா கவுடா** (பிறப்பு 2 ஜூன் 1991), இந்தியாவின் கர்நாடக மாநிலத்தின் மாண்டியாவைச் சேர்ந்த கன்னடம் மற்றும் தமிழ்த் திரைப்படங்களில் நடித்துவரும் ஒரு நடிகை ஆவார்.*கொம்பேகலா லவ்* (2013) என்ற படத்தில் அறிமுகமான இவர், *டொட்டு மதிகே* (2022) மற்றும் *விந்தியா வெர்டிக்ட் விக்டிம் வி3* (2023) உள்ளிட்ட திரைப்படங்களில் நடித்துள்ளார்.  

## திரைப்பட வாழ்க்கை
பாவனா, விமர்சன ரீதியாகப் பாராட்டப்பட்ட காதல் திரைப்படமான ***கொம்பேகலா லவ்*** (2013) இல் உடலுறுப்பு செயலிழந்த ஒரு பெண்ணாக, வித்தியாசமான பாத்திரத்தில் அறிமுகமாகியுள்ளார். படுத்த படுக்கையில் இருக்கும் இன்னொரு ஆணைத் திருமணம் செய்வதும் இப்படத்தின் காட்சியாகும். அதைத்தொடர்ந்து பல்வேறு கன்னட படங்களில் முக்கிய வேடங்களில் நடித்துள்ளார், *ஜாட்டா* (2013) மற்றும் *கன்னடிகா* (2021) போன்ற படங்கள் இதில் குறிப்பிடத்தகுந்தது. இவற்றில் நடிகர்ரவிச்சந்திரனுக்கு இணையான கதாநாயகியாக நடித்துள்ளார். 2023 ம் ஆண்டில் வெளியான, *விந்தியா விக்டிம் வெர்டிக்ட் V3* (2023) என்ற தமிழ்த் திரைப்படத்தில் முதன்முறையாக கதாநாயகியாக அறிமுகமாகி நடித்துள்ளார்  

2018 ஆம் ஆண்டில், பாவனா கன்னட இயக்குனரான, பாடிகர் தேவேந்திராவின் பெண்களை மையமாகக் கொண்ட திரைப்படமான *ருத்ரியில்* முக்கிய பாத்திரத்தில் நடித்துள்ளார். இந்த திரைப்படம், பாவனாவுக்கான சிறந்த நடிகை உட்பட சர்வதேச திரைப்பட விழாக்களில் பல விருதுகளை வென்றுள்ளது. இத்திரைப்படம் 2023 ம் ஆண்டில் திரையரங்குகளில் வெளியாகும் என்று எதிர்பார்க்கப்படுகிறது *மைசூர் டைரிஸ்*, *பிரபுத்வா*, *கார்க்கி*, *கலிவீர*, *மெகபூபா* மற்றும் *ஃபைட்டர்* ஆகியவை இவர் நடித்து, இன்னும் வெளிவராமல் இருக்கும் படங்களாகும்.  

## திரைப்படவியல்
| 2013 | *கோம்பேகல காதல்* | கமலா | கன்னடம் | சிம்மா சிறந்த கன்னட பெண் அறிமுக விருதுக்காக பரிந்துரைக்கப்பட்டது |
| --- | --- | --- | --- | --- |
| *ஜட்டா* | பெல்லி | கன்னடம் |  |  |
| 2015 | *ஜாக்சன்* | குமுதா | கன்னடம் |  |
| *அடகர* | அனு | கன்னடம் | சிறந்த துணை நடிகைக்கான பிலிம்பேர் விருது-கன்னடம் க்காக பரிந்துரைக்கப்பட்டது |  |
| 2017 | *சாமக்* | கன்னடம் |  |  |
| 2018 | *வெண்ணிலா* | கன்னடம் |  |  |
| 2021 | *கன்னடிகா* | குணபத்ராவின் மனைவி | கன்னடம் |  |
| 2022 | *தூது மடிகே* | பரிமளா | கன்னடம் |  |
| *சாது விச்சாரனே நாதியுடைத்தே* | ஜனனி | கன்னடம் |  |  |
| 2023 | *விந்தியா பாதிக்கப்பட்ட தீர்ப்பு V3* | விந்தியா | தமிழ் |  |
| *கார்க்கி* | கன்னடம் | தயாரிப்பிலுள்ளது |  |  |
| *ருத்ரி* | கன்னடம் | தயாரிப்பிலுள்ளது | } |  |
# சஞ்சிதா பட்டாச்சார்யா (நடனம்)


**சஞ்சிதா பட்டாச்சார்யா** (*Sanchita Bhattacharyaa*) அல்லது **குரு சஞ்சிதா பட்டாச்சார்யா** என்பவர் இந்திய ஒடிசி நடனக் கலைஞர் ஆவார். இவர் பாரம்பரிய ஒடிசி நடனத்தில் நிபுணத்துவம் பெற்றவர்.  

## தொழில்
சஞ்சிதா நியூயார்க்கின் மேடிசன் ஸ்கொயர் கார்டன் உட்பட இந்தியா முழுவதும் மற்றும் வெளிநாடுகளில் நிகழ்ச்சிகளை நடத்தியுள்ளார். இவர் தொண்டு நிதிக்காக அமெரிக்காவில் சுற்றுப்பயணம் செய்தார். இவர் அமெரிக்காவில் ஒரு திரைப்படத்தில் நடித்தார். இதன் படப்பிடிப்பு தற்போது நடந்து வருகிறது.  

*நியூயார்க் டைம்ஸ்* "இவரது நடனம் துல்லியமாக உள்ளது” என்று குறிப்பிட்டது. ஒடிசி நடனம் கிமு முதல் மற்றும் இரண்டாம் நூற்றாண்டுகளுக்கு முந்தியது. மேலும் இது இந்தியாவின் மிகப் பழமையான நடன வடிவங்களில் ஒன்றாகும்.  

## தனிப்பட்ட வாழ்க்கை
சஞ்சிதா இந்தியப் பாரம்பரிய இசைக்கலைஞர் தருண் பட்டாச்சார்யாவை மணந்தார்.  

## நிகழ்ச்சிகள்
சஞ்சிதா நடிப்பில் பின்வருவன அடங்கும்:  

இந்தியாவில்:  

- சங்கேத் மோகன் திருவிழா - வாரணாசி
- டோவர் லேன் இசை மாநாடு
- இந்தியாவில் தேசிய கடல்சார் தின கொண்டாட்டம், 2008
- ஜகன்னாதர் கோவில் பூரி
- 1வது இந்தியப் பன்னாட்டு மகளிர் விழாவின் தொடக்க விழா
- இந்திய வசந்த விழா

வெளிநாட்டில்:  

- மேடிசன் ஸ்கொயர் கார்டனில் என். ஏ. பி. சி. 25வது ஆண்டு விழா
- எஸ்பிளனேட் திரையரங்கம் - சிங்கப்பூர்
- வட கரோலினாவில் இந்தியத் திருவிழாவின் இறுதிப் போட்டி
- மினசோட்டா பல்கலைக்கழகம் - அமெரிக்கா
- கிங்ஸ்டன் அரசாங்கத்தால் ஹல் டிரக் திரையரங்கம் - ஐக்கிய இராச்சியம்

## அங்கீகாரம்

- இந்தியாவின் கலாச்சார தூதர்
- சங்கீத் சியாமளா விருது 2011
- இந்துதன் கலை மற்றும் இசை சங்கத்தின் ராஷ் ரத்னா விருது 2011
- டோவர் லேன் இசை மாநாட்டு விருது 2008
- இந்தியாவின் கலாச்சார தூதர்
- கொல்கத்தா கௌரவ் சம்மான் 2007 இந்தியப் பத்திரிகை

## படங்கள்

## மேலும் பார்க்கவும்

- தருண் பட்டாச்சார்யா
# அபராஜிதா கோபி

**அபராஜிதா கோபி** என்பவர் இந்திய அரசியல்வாதி ஆவார். 2013ல் இவர் அகில இந்திய பார்வர்டு பிளாக்கின் மத்தியக் குழு உறுப்பினரானார். அபராஜிதா கோபி 2009 வரை மேற்கு வங்கத்தில் கட்சியின் செயலக உறுப்பினராக இருந்தார். 2000 வாக்கில் இவர் மாநிலத்தில் கட்சியில் மிக உயர்ந்த பெண்மணியாக இருந்தார். பார்வர்டு பிளாக் கட்சியின் மகளிர் பிரிவான அகில இந்திய அகர்காமி மகிளா சமிதியின் தலைவி ஆவார். அபராஜிதா கோபி 1977 மற்றும் 1991க்கு இடையில் மேற்கு வங்கத்தின் சட்டமன்ற உறுப்பினராகப் பதவி வகித்தர்.  

கூச் பெகரில் உள்ள சுனிதி அகாதமியில் மாணவராக இருந்தபோது, நேதாஜி சுபாஷ் சந்திரபோஸின் பிறந்தநாளைக் கொண்டாடும் உரிமைக்கான போராட்டத்தில் மாணவர்களை வழிநடத்தினார்.  

கோபி 1972 மேற்கு வங்க சட்டசபைத் தேர்தலில் கூச் பெகர் வடக்கு தொகுதியில் போட்டியிட்டார். இவர் 19,846 வாக்குகள் (40.07%) பெற்று இரண்டாவது இடத்தைப் பிடித்தார். 1977ஆம் ஆண்டு மீண்டும், சட்டமன்றத் தேர்தலில் இதே தொகுதியில் போட்டியிட்டு வெற்றி பெற்றார். இவர் 32,792 வாக்குகள் (63.07%) பெற்றார். கோபி 1982-ல் கூச் பெஹார் வடக்கு தொகுதியைத் தக்க வைத்துக் கொண்டார். இம்முறை 46,810 வாக்குகள் (57.15%) பெற்றார். 1987ஆம் ஆண்டு நடைபெற்ற தேர்தலில் 49,172 வாக்குகள் (54.74%) பெற்றார்.
# இரத்னா தே

**இரத்னா தே** (*Ratna De*) என்பவர் இந்திய அரசியல்வாதி ஆவார். இவர் மேற்கு வங்காள அரசாங்கத்தில் சுற்றுச்சூழல் அறிவியல், தொழில்நுட்பம் மற்றும் உயிரி-தொழில்நுட்பத்திற்கான அமைச்சராக பணியாற்றி வருகிறார். இவர் சிங்கூர் பகுதியை உள்ளடக்கிய ஹூக்ளியில் மக்களவைத் தொகுதி 15வது மக்களவை மற்றும் 16வது மக்களவை உறுப்பினராக இருந்தார். தே 2019 மக்களவைத் தேர்தலில் ஹூக்ளி மக்களவைத் தொகுதியிலிருந்து பாரதிய ஜனதா கட்சியின் வேட்பாளராகப் போட்டியிட்ட லாக்கெட் சாட்டர்ஜியிடம் தோல்வியடைந்தார். 2021 மேற்கு வங்காள சட்டமன்றத் தேர்தலில், இவர் பாண்டுவா சட்டமன்றத் தொகுதியிலிருந்து மேற்கு வங்க சட்டமன்றத்தின் சட்டமன்ற உறுப்பினராகத்<nowiki/>தேர்ந்தெடுக்கப்பட்டார்.  

தே சித்தார்த்த சங்கர் ராயின் இந்தியத் தேசிய காங்கிரசு அரசாங்கத்தில் தொழிலாளர் அமைச்சராக இருந்த கோபால் தாசு நாக்கின் மகள் ஆவார். இவர் 2001 மற்றும் 2006-ல், சிறீராம்பூர் (செரம்பூர்) சட்டமன்றத் தேர்தலில் வெற்றி பெற்றார்.  

மருத்துவராகத் தொழில் செய்து வரும் தே,மக்களவையின் பெட்ரோலியம் மற்றும் இயற்கை எரிவாயு குழுவின் உறுப்பினராக இருந்தார். இவர் பதினாறாவது மக்களவையில் தலைவர்கள் குழுவின் உறுப்பினராக இருந்தார்.  

சுற்றுச்சூழல் துறை மற்றும் அறிவியல் மற்றும் தொழில்நுட்பத் துறையின் இலாகாக்களுடன் மம்தா பானர்ஜியின் தலைமையில் மேற்கு வங்க மாநிலத்திற்கான 21வது அமைச்சர்கள் குழுவின் ஒருவராக தே உள்ளார்.
# பைசாலி டால்மியா



**பைசாலி டால்மியா** (*Baishali Dalmiya*) என்பவர் கட்டுமான நிறுவனமான எம். எல் டால்மியா & கோ. லிமிடெடின் இயக்குநர் ஆவார். இவர் மேற்கு வங்க சட்டமன்றத்தின் முன்னாள் உறுப்பினர் ஆவார். 2016 முதல் ஏப்ரல் 2021 வரை பாலி சட்டமன்றத் தொகுதியின் சட்டமன்ற உறுப்பினராக இவர் பதவி வகித்தார். பைசாலி இந்திய துடுப்பாட்ட நிர்வாகியும் தொழிலதிபருமான ஜக்மோகன் டால்மியாவின் மகள் ஆவார்.  

பைசாலி 2016-ல் தனது தந்தையின் மரணத்திற்குப் பிறகு அரசியலில் சேர்ந்தார். இவர் அகில இந்திய திரிணாமுல் காங்கிரசு கட்சியில் இணைந்தார். இதன் பின்னர் நடைபெற்ற சட்டமன்ற தேர்தலில் பாலி சட்டமன்றத் தொகுதியில் போட்டியிட இவருக்கு வாய்ப்பு வழங்கப்பட்டது. இதன் மூலம் மாநில சட்டமன்றத்திற்குத் தேர்ந்தெடுக்கப்பட்டார்.  

22 சனவரி 2021 அன்று, வைசாலி, கட்சி விரோத நடவடிக்கைகளுக்காக அகில இந்திய திரிணாமுல் காங்கிரசு கட்சியிலிருந்து நீக்கப்பட்டார். இதன் பின்னர் ஜனவரி 20, 2021 அன்று, புது தில்லியில் அமித் சா முன்னிலையில் ராஜீப் பானர்ஜி, பிரபீர் கோஷல், ரத்தின் சக்ரவர்த்தி மற்றும் ருத்ரனில் கோஷ் ஆகியோருடன் பாரதிய ஜனதா கட்சியில் சேர்ந்தார். இவர் 2021 மேற்கு வங்க சட்டமன்றத் தேர்தலில் பாரதிய ஜனதா கட்சி வேட்பாளராக பாலி சட்டமன்றத் தொகுதியில் போட்டியிட்டுத் தோல்வியுற்றார். இத்தேர்தலில் இவரை அகில இந்திய திரிணாமுல் காங்கிரசு வேட்பாளர் டாக்டர் ராணா சட்டர்ஜி தோல்வியடையச் செய்தார்.  

## சர்ச்சைகள்
13 ஏப்ரல் 2015 அன்று, கல்கத்தா லெதர் வளாகம் தோல் பதனிடுபவர்கள் சங்கம் எம். எல். டால்மியா & கோ. லிமிடெட் மற்றும் பைஷாலி டால்மியா மற்றும் அவரது சகோதரர் அவிஷேக் டால்மியா உள்ளிட்ட அதன் இயக்குநர்கள் மீது மோசடி மற்றும் நிதியைப் தவறாகப் பயன்படுத்தியதாகப் புகார் அளித்தது. பொதுச் செயலாளர் இம்ரான் அகமது கானின் கூற்றுப்படி, காவல்துறை விசாரணை நடத்த அந்த இடத்திற்குச் சென்று புகாரை முதல் தகவல் அறிக்கையாக மாற்றியது (எண். 90/15). 5 மார்ச் 2021 அன்று, அப்போதைய அகில இந்திய திரிணாமுல் காங்கிரசு தேர்தல் முகவரான ராணா சட்டர்ஜி, பைஷாலி டால்மியாவின் வேட்புமனு ஆவணத்தில் உள்ள குற்றவியல் முன்னோடி குறித்த சரியான தகவல்களைத் தராததற்காக, அவர் மீது நடவடிக்கை எடுக்குமாறு தேர்தல் ஆணையத்திடம் புகார் அளித்தார்.
# பதிமூன்றாம் அல்பான்சோ


**பதிமூன்றாம் அல்பான்சோ** (*Alfonso XIII* ( 17, பிப்ரவரி 1886 - 28 மே 1941 ; **எல் ஆப்பிரிக்கோ** அல்லது **ஆப்பிரிக்காவாக**, என்றும் அழைக்கபடுகிறார்) என்பவர் எசுப்பானிய மன்னராக 17 மே 1886 அன்று பதவி ஏற்றார். 14 ஏப்ரல் 1931 அன்று எசுப்பானியா குடியரசாக அறிவிக்கப்பட்டதைத் தொடர்ந்து பதவி இழந்தார். இவர் பிறப்பதற்குச் சில மாதங்கள் முன்பே இவர் தந்தை பனிரெண்டாம் அல்பான்சா இறந்ததால் இவர் பிறந்தவுடனேயே எசுப்பானியாவின் மன்னரானார். 1902ஆம் ஆண்டு இவரது பதினாறாம் வயதில் இவர் முழு அதிகாரத்தை ஏற்றார். அதுவரை இவரின் தாயார் ஆஸ்திரியாவைச் சேர்ந்த மரியா கிறிஸ்டினா அரசப் பிரதிநிதியாக இருந்தார்.  

அல்பான்சாவின் வளர்ப்பு மற்றும் பொதுத் தோற்றம் படைத்துறை உடைமை அலுவலுடன் நெருக்கமாக இணைக்கப்பட்டது. இவர் பெரும்பாலும் தன்னை படைத்துறையில் ஆர்வமுள்ள ஒரு மன்னராக காட்டிக் கொண்டார். 1898 பேரழிவு என்று அழைக்கப்பட்ட நான்கு ஆண்டுகளுக்குப் பிறகு இவரது திறமையான ஆட்சி தொடங்கியது. பல்வேறு சமூகப் பிரிவுகள் தேசிய மீளுருவாக்கம் குறித்த எதிர்பார்ப்புகள் இவர் ஆட்சியில் உரு கொண்டன. இவரது காலத்தின் மற்ற ஐரோப்பிய மன்னர்களைப் போலவே, முக்கிய அரசியல் பாத்திரத்தை வகித்தார். இவரது அரசியலமைப்பு நிறைவேற்று அதிகாரங்களை மிகவும் சர்ச்சைக்குரிய வகையில் பயன்படுத்தினார். 1906 இல் விக்டோரியா அரசியின் பேர்த்தியான விக்டோரியா யூஜீனியாவை அல்பான்சோ மணந்துகொண்டார். இவரது திருமண நாளன்று நடத்தப்பட்ட வெடிகுண்டு தாக்குதலில் இருந்து இவர் காயமின்றி தப்பினார்.  

இவர் ஆட்சிக் காலத்தில் நாட்டில் குழப்பங்கள் எழுந்தன. இவரைக் கொல்ல எட்டு முறை முயன்ற்சிகள் மேற்கொள்ளபட்டன. 1923 இல் இவர் நாட்டின் ஆட்சியை பிரீமா டெ ரீவெரா என்னும் படைத்துறைச் சர்வாதிகாரி வசம் ஒப்புவித்தார். 1931 இல் எசுப்பானியாவின் குடியரசு ஆதரவாளர்கள் முடியாட்சியைக் கவிழ்த்து, மன்னரை நாடுகடத்தி குடியரசை நிறுவினர். எசுபானிய நாடாளுமன்றம் அல்பான் சோவை தேசத் துரோகி என்று அறிவித்தது. நாடுகடத்தபட்ட இம்மன்னன் 1941 இல் ரோம் நகரில் இறந்தார்.
# உசாசி சக்ரவர்த்தி


**உசாசி சக்ரவர்த்தி** (*Ushasie Chakraborty*) என்பவர் இந்திய நடிகை மற்றும் வங்காள மொழி படங்களில் பணிபுரியும் கல்வியாளர் ஆவார். இவர் அஞ்சன் தத்தின் பியோம்கேஷ் பக்ஷியின் திரைப்படத் தழுவல்களில் சத்யபதியாக நடித்துள்ளார். உசாசி தற்போது பெங்காலி தொலைக்காட்சி நிகழ்ச்சியான *சிறீமோயியில்* சூன் குகாவாக நடிக்கிறார்.  

## தொழில்
அஞ்சன் தத்தின் பியோம்கேஷ் பக்ஷியின் திரைப்படத் தழுவலின் ஒவ்வொரு படத்திலும் சக்ரவர்த்தி சத்யபதியாக நடித்துள்ளார். *ரஞ்சனா அமி அர் அஷ்போனா*, *பெட்ரூம்*, *ஷாஜஹான் ரீஜென்சி*, *முகோமுகி*, மற்றும் *குசுமிதர் கோல்போ* உள்ளிட்ட பிற படங்களிலும் அவர் பணியாற்றியுள்ளார். *சிறீமோயியில்* சூன் பாத்திரத்தில் இவரது பாத்திரம் *தி டைம்ஸ் ஆப் இந்தியாவால்* "பார்வையாளர்களிடையே மிகவும் பிரபலமானது" என்று விவரித்துள்ளது. மேலும் இது "சூன் ஆன்ட்டி' மற்றும் இவரது 'மாசி' பற்றிய கேலிச்சித்திரங்கள் சமூக ஊடகங்கள் பரவியது" என்றும் குறிப்பிடுகிறது. ஜாதவ்பூர் பல்கலைக்கழகத்தில், இவர் தனது ஆய்வியல் நிறைஞர் ஆய்வினை பெண் ஓட்டுநர்களுக்கு எதிரான சார்பு பற்றி சமர்ப்பித்துள்ளார்.  

## சமூக சேவை
கோவிட்-19 பெருந்தொற்றின் போது, சிக்கித் தவிக்கும் புலம்பெயர்ந்த தொழிலாளர்களுக்கான வழக்கமான சமூக சமையலறையை அமைத்து சக்ரவர்த்தி உதவினார்.  

## தனிப்பட்ட வாழ்க்கை
சக்ரவர்த்தி, இந்தியப் பொதுவுடைமைக் கட்சி (மார்க்சிஸ்ட்) மூத்த தலைவர் சியாமல் சக்ரவர்த்தியின் மகள் ஆவார். இவர் ஆகத்து 2020-ல் கோவிட்-19 நோயால் பாதிக்கப்பட்டு இறந்தார்.  

2011ஆம் ஆண்டு மேற்கு வங்க சட்டமன்றத் தேர்தலுக்கு முன்பு இந்தியப் பொதுவுடைமைக் கட்சிக்கா பிரச்சாரம் செய்தார். சூன் 2011-ன் நேர்காணலில், தனது தந்தையின் அரசியல் அடையாளம் திரைப்படத் துறையில் தனக்கு ஒரு பாதகமாக இருப்பதாக இவர் கூறினார்.  
- *கங்கல் மல்சாட்* (2013)
- *மிசசு.* *சென்* (2013)
- *தீன் பட்டி* (2014)
- *பியோம்கேஷ் பைரே எலோ* (2014)
- *பியோம்கேஷ் பக்ஷி* (2015)
- *பியோம்கேஷ் ஓ அக்னிபன்* (2017)
- *ஷாஜஹான் ரீஜென்சி* (2018)

## வலைத் தொடர்
- *விர்ஜின் மொஹிடோ* (2018)

## விருதுகள்
| 2022 | மேற்கு வங்க டெலி அகாதமி விருதுகள் | சிறந்த நடிகை *(எதிர்மறை பாத்திரம்)* | *சிறீமோயி* | } |
| --- | --- | --- | --- | --- |
# கல்யாணி தாசு


**கல்யாணி தாசு** (*Kalyani Das*)(1907-1983) என்பவர் வங்காளத்தைச் சேர்ந்த ஒரு இந்தியப் புரட்சியாளர் மற்றும் தேசியவாதி ஆவார்.  

## கல்வி
கல்யாணி தாசு கட்டாக்கில் உள்ள ராவன்ஷா கல்லூரிப் பள்ளி மாணவி ஆவார். தாசு தனது இளங்கலை கலைப் பட்டத்தை 1928-ல் முடித்தார்.  

## இந்திய விடுதலைப் போராட்டத்தில் பங்கேற்பு
தாசு கொல்கத்தாவில் உள்ள பெண்களுக்கான புரட்சிகர அமைப்பான *சத்ரி சங்கத்தின்* உறுப்பினராக இருந்தார். 1930-ல், வங்காள ஆளுநருக்கு எதிராகப் பெண் மாணவர்களின் போராட்டத்திற்கு இவர் தலைமை தாங்கினார். 1932-ல் ஆளுநர் எதிர்ப்பு நடவடிக்கைக்காக இவர் கைது செய்யப்பட்டார். இதே நேரத்தில் இவரது வகுப்பு தோழி கமலா தாசு குப்தா கைது செய்யப்பட்டார்.  

## இறப்பு
கல்யாணி தாசு பிப்ரவரி 16, 1983-ல் இறந்தார்.  

## வெளியீடு
கல்யாணி தாசு *பெங்கால் ஸ்பீக்ஸ்* (1944-ல் வெளியிடப்பட்டது) என்ற புத்தகத்தைத் தொகுத்தார். மேலும் இதைத் தனது சகோதரி பீனா தாஸுக்கு அர்ப்பணித்தார்.
# அல்மேசீ


இந்தக் குடும்பம் முன்பு ஹேக்பெர்ரி, ( *செல்டிஸ்* மற்றும் அதைச் சேர்ந்தவை) சேர்க்கப்பட்டிருந்தது. ஆனால் இப்போது அல்மேசீ தனிக் குடும்பமாகக் கருதப்படுகிறது. சில வகைப்பாடுகளில் *ஆம்பிலோசெரா* பேரினமும் அடங்கும்.  

## விளக்கம்
இந்தக் குடும்பத்தில் பசுமைமாறா அல்லது இலையுதிர் மரங்கள், குற்றுச் செடிகள் உள்ளன. இதன் குற்றுச் செடிகளின் இலை மற்றும் பட்டை திசுக்களில் பிசின் பொருள்கள் இருக்கும். இவற்றின் இலைகள் பொதுவாக தனிதவையாகவும், மாறறடுக்கில் அமைந்தவையாக இருக்கும். இலையடிச் செதில் உண்டு. அது சிலவற்றில் காம்பின் இரு பக்கத்திலும் இருக்கும்; சிலவற்றில் காம்புக்கு உட்பக்கத்திலிருக்கும். பூக்கள் சிறியவை. இலைக்கக்கத்தில் கொத்தாக வளர்பவை. சாதாரணமாக இக் கொத்துக்களில் இருபாற் பூக்கள் இருக்கும் அல்லது இருபாற் பூக்களும் ஒருபாற் பூக்களும் கலந்திருக்கும்.
# லியோபோல்டின் குல்கா


**லியோபோல்டின் குல்கா** ( *Leopoldine Kulka* ) (31 மார்ச் 1872 - 2 ஜனவரி 1920) ஒரு ஆஸ்திரிய எழுத்தாளரும், ஆசிரியரும் ஆவார். *நியூஸ் ஃப்ரூன்லெபென்* பத்திரிக்கையின் ஆசிரியராகவும் இருந்த இவர், 1915 ஆம் ஆண்டு டென் ஹாக்கில் நடந்த சர்வதேச பெண்கள் மாநாட்டில் முதல் உலகப்போரில் சண்டையிடும் நாடுகளைச் சேர்ந்த பெண்களை சர்ச்சைக்குரிய வகையில் சந்தித்தார்.  

## வாழ்க்கை
குல்கா 1872 இல் வியன்னாவில் பிறந்தார். முப்பது வயதிற்கு முன்பே தீவிர பொது ஆஸ்திரிய பெண்கள் சங்கத்தில் சேர்ந்தார். நூற்றாண்டின் தொடக்கத்தில் சமாதானப் பிரச்சினைகளிலும் ஆர்வம் காட்டினார். பெண்களுக்கான அரசியல் பத்திரிகைகளில் தொடர்ந்து எழுதி வந்தார். 1902 ஆம் ஆண்டில், அகஸ்டே ஃபிக்கர்ட் என்பவர் ஒரு ஆஸ்திரிய பத்திரிகையைத் தொடங்கினார். அதை இவர் *நியூஸ் ஃப்ரூன்லெபென்* என்று அழைத்தார். மேலும் அகஸ்டேவின் மரணத்திற்குப் பிறகு (1910) அதன் ஆசிரியரானார். 1904 ஆம் ஆண்டில் அடீல் கெர்பரும் அடேல் கெர்பரும் பெர்லினுக்குச் சென்று சர்வதேச மகளிர் வாக்குரிமைக் கூட்டணியைக் கண்டறிய உதவினார்கள்.  
- ஆர்மீனியா, 2. லியோபோல்டின் குல்கா - ஆஸ்திரியா, 3. லாரா ஹியூஸ் - கனடா, 4. ரோசிகா சுவிம்மர் - ஹங்கேரி, 5. அனிடா ஆக்ஸ்பர்க் - ஜெர்மனி, 6. ஜேன் ஆடம்ஸ் - அமெரிக்கா, 7. யூஜெனி ஹேமர் - பெல்ஜியம், 8. அலெட்டா ஜேக்கப்ஸ் - நெதர்லாந்து, 9. கிறிஸ்டல் மேக்மில்லன் - யுகே, 10. ரோசா ஜெனோனி - இத்தாலி, 11. அன்னா கிளெமன் - ஸ்வீடன், 12. தோரா தகார்ட் - டென்மார்க், 13. லூயிஸ் கெய்ல்ஹாவ் - நார்வே]]  

1911 இல், பொது ஆஸ்திரிய பெண்கள் சங்கத்தின் துணைத் தலைவரானார்.  
1914 ஆம் ஆண்டில், ஆலிவ் சிரைனரின் *உமன் அன்ட் லேபர்* என்ற நூலை ஜெர்மன் மொழியில் மொழிபெயர்க்க உதவினார். தென்னாப்பிரிக்காவைச் சேர்ந்த சிரெய்னர், ஆண்களை விட பெண்கள் வாழ்க்கையின் மதிப்பை அதிகம் புரிந்துகொள்கிறார்கள் என்று வாதிட்டார்.  

பெண்கள் அமைதி மாநாட்டின் மதிப்பு பற்றி நிறைய விவாதங்கள் இருந்தபோதிலும், நாடு திரும்பிய பின்னர் மாநாட்டில் கலந்துகொள்வதில் சில பிரதிநிதிகள் கொண்டிருந்த சிரமங்களைக் குறிப்பிட்டு மாநாட்டைப் பற்றி பத்திரிகைக்கு அறிக்கை செய்தார்.  

1917 இல், பொது ஆஸ்திரிய பெண்கள் சங்கத்தின் அமைதிப் பிரிவை வழிநடத்தினார்.  
## இறப்பு
குல்கா 1920 இல் வியன்னாவில் இறந்தார்.
# திபாலி பிசுவாசு



**திபாலி பிசுவாசு** (*Dipali Biswas*, பிறப்பு 2 ஆகத்து 1970) என்பவர் இந்திய அரசியல்வாதியும் மேற்கு வங்க சட்டமன்ற உறுப்பினரும் ஆவார். இவர் 2016 மேற்கு வங்க சட்டமன்றத் தேர்தலில் இந்தியப் பொதுவுடைமைக் கட்சியின் (மார்க்சிஸ்ட்) வேட்பாளராக கசோல் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். இவர் 2016-ல், திரிணாமுல் காங்கிரசுக்கும், 2020-ல் பாரதிய ஜனதா கட்சிக்கும் மாறினார்.  

## தனிப்பட்ட வாழ்க்கை
மேற்கு வங்க மாநிலம் மால்டா மாவட்டத்தில் உள்ள கசோல் நகரில் வசிக்கும் ரஞ்சித் பிசுவாசு என்பவரை திபாலி பிசுவாசு மணந்தார். இவர் பர்தங்கா இரகுநாத் உயர்நிலைப் பள்ளியில் கல்வி பயின்றார். ஒருங்கிணைந்த குழந்தைகள் மேம்பாட்டுச் சேவை ஊழியராகப் பணியாற்றினார். பின்னர் 19 திசம்பர் 2020 அன்று, இவர் பாரதிய ஜனதா கட்சியில் சேர்ந்தார்.